Nóg ’n kans om ‘Kamphoer’ in Atterbury te sien | Netwerk24
Deur AJ Opperman 16 Februarie 2020 15:00
Sandra Prinsloo in ‘Kamphoer – Die verhaal van Susan Nell’. Foto: Vrystaat Kunstefees
Die ekstra vertoning is op 29 Februarie om 17:00 nadat die ander vertonings in dié speelvak uitverkoop is.
Prinsloo is op 9 Februarie in Kaapstad met ’n Fiësta-prys bekroon vir haar vertolking van ’n vrou wat tydens die Anglo-Boereoorlog in ’n konsentrasiekamp verkrag is.
Lara Foot is die regisseur.
Die eenvroustuk is gegrond op Francois Smith se gelyknamige roman wat in 2014 by Tafelberg verskyn het.
Dié ware verhaal handel oor Nell wat in die Winburg-konsentrasiekamp verkrag en vir dood agtergelaat is. Jare later kom sy weer die mense teë wat haar leed aangedoen het.
Cecilia du Toit het die verhoogverwerking gedoen.
Kaartjies kos R200 tot R220. Bespreek by iTickets.
Meer oor: Sandra Prinsloo | Atterburyteater | Pretoria | Kamphoer | Teater
REGSTREEKS: Beter dae kom, sê koningin